# **ОБЩИНСКИ СЪВЕТ НА ОБЩИНА ДИМИТРОВГРАД**

 *6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg;* *predsedatel@dimitrovgrad.bg**;*

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ КОМИСИЯ ПО ЧЛ.35 АЛ.2 НА НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД**

Във връзка с постъпило предложение от граждански инициативен комитет за присъждане на отличието „Почетен знак на Община Димитровград” на НЧ „Селска пробуда-1927” – с.Крепост, придружено с писмо с вх.№ ОбС-10-369/08.11.2017г., се проведе заседание на Комисията по чл.35, ал.2 от Наредба № 42 за символиката, отличията и наградите на Община Димитровград, за което се изготви нарочен протокол.

 Съобразно предвидената в чл.35, ал.2 от Наредба № 42 за символиката, отличията и наградите на Община Димитровград процедура, компетентната комисия, с мнозинство повече от ½ членове, а именно 5 гласа „за”,0– „против” взе решение да предложи на Общински съвет Димитровград да гласува НЧ „Селска пробуда-1927” с.Крепост да бъде удостоено с отличието „Почетен знак на Община Димитровград”.

 Направеното предложение отговаря на изискването по чл. 34, ал.1 и ал.2 от Наредба № 42 за символиката, отличията и наградите на Община Димитровград. Същото изхожда от инициативен комитет от 35 души и към него са приложени подробни мотиви, описание на дейността на кандидата и заслугите му към с.Крепост, като населено място в Община Димитровград, както и писменото съгласие на предложения кандидат.

 Видно от събраните към предложението материали се установи, че то отговаря и на изискването по чл.33, ал.1 от Наредба № 42 за символиката, отличията и наградите на Община Димитровград, а именно предложеният субект е народно читалище, регистрирано по фирмено дело № 64/1997г. на Окръжен съд гр. Хасково, което има изключителни заслуги за развитието на културата и запазване на автентичния български бит и фолклор в с.Крепост. Дейността на читалището, описана към предложението, продължава 90 г., през които неговите членове ревностно и безкористно се стремят да съхранят, представят и предадат автентичното българско творчество и култура на новите поколения. С тази своя дейност те имат изключителна заслуга към развитието на културата в с.Крепост.

 Предвид горното и на осн. чл. 35, ал.2 и чл.36 от Наредба № 42 настоящата комисия предлага на Общински съвет Димитровград да вземе следното

**РЕШЕНИЕ:**

1. Удостоява Народно читалище „Селска пробуда-1927” с.Крепост, общ.Димитровград, представлявано от Д. Г. – председател на НЧ „Селска пробуда-1927”, с отличието „Почетен знак на Община Димитровград”.
2. Определя 17.12.2017г***.*** за ден, в който ще се проведе официална церемония по връчване на отличието „Почетен знак на Община Димитровград” на Народно читалище „Селска пробуда-1927”, която ще се проведе от 11ч. на сцената на площад „България” в гр.Димитровград.
3. Възлага на кмета на Община Димитровград всички дейности по законосъобразното изпълнение на решението.

Членове на комисията по чл.35, ал.2 от Наредба № 42 за символиката, отличията и наградите на Община Димитровград:

1………………………………….

Иво Димов-кмет на Община Димитровград

2………………………………….

Гергана Кръстева-председател на ОбС-Димитровград

3………………………………….

Гроздан Грозев-председател на ПК”Култура, вероизповедания и средства за масова информация”

4………………………………….

Тодор Тодоров- председател на ПК”Образование, младеж и спорт”

5………………………………….

Венета Стоименова-секретар на Община Димитровград